|  |
| --- |
| Mødedato: 01. februar 2022  Mødested: Microsoft Teams /1445-017/023  Mødeemne: SNUK  Deltagere: Jeppe Norskov Stokholm, Morten Bruun Hansen, Aske Dahl Sløk, Lisbeth Sonne Christensen, Mariann Holmslykke, Eva Kvistgaard Arent, Bente Mattsson, Astrid Marie Gad Knudsen, Mette Buhl |

# Godkendelse af dagsorden

# Eksamensbekendtgørelsen 10.00-10.20

Se vedlagte bilag

*Den 1. september 2022 træder den nye eksamensbekendtgørelse i kraft. SNUK gennemgik på sidste møde de væsentligste ændringer og drøftede hvilke udfordringer, disse eventuelt vil give. SNUK samler op på disse drøftelser, herunder særligt bestemmelsen om eksamensforudsætninger og rækkeviden af denne bestemmelses anvendelsesområde, samt forståelsen af § 14 om gruppeprøver.*

# Afmelding af fag uden brug af prøveforsøg 10.20-10.35

Se vedlagte bilag

# *Universitetet har modtaget en afgørelse fra Styrelsen i en klagesag, hvor den studerende havde fået afslag på afmelding af fag uden brug af prøveforsøg. Styrelsen har afvist at behandle klagen med henvisning til, at spørgsmålet om afmelding af fag inden der er aflagt prøveforsøg i faget er at betragte som faktisk forvaltning. SNUK giver en status og erfaringsudveksler.*

# Indledende drøftelse af SNUK’s DNA 10.35-11.00

# *SNUK tager på dette møde en indledende drøftelse af, hvad vi skal og skal bruge SNUK-båndet til. Den indledende drøftelse skal indeholde en stillingtagen til hvordan den centrale drøftelse, der foretages d. 1. marts 2022, skal foregå. Forslag hertil kunne være et oplæg, eller en gæst, der fortæller, hvilke forventninger organisationen har til SNUK. Den centrale drøftelse skal bl.a. rumme overvejelser omkring skriftlighed i båndets virke, samt faglige temaer til et årshjul.*

# Sagsbehandlergruppen 11.00-11.15

Se vedlagte bilag

*SNUK har på sidste møde besluttet igen at nedsætte en sagsbehandlergruppe som afløser for det tidligere juragruppe. Forud for nedsættelsen skal det blandt andet drøftes, hvad SNUK vil bruge sagsbehandlingsgruppen til, hvem der skal deltage i gruppen og om der skal være faste medlemmer, eller om der skal ske løbende udskiftning. SNUK tager udgangspunkt i vedlagte forslag til kommissorium.*

# Forbedrede studievilkår 11.15-11.30

*Når en tidligere studerende søger om genoptagelse eller genindskrivning efter at være blevet udmeldt, skal det vurderes, om ansøgeren har væsentligt forbedrede muligheder for at gennemføre uddannelsen. SNUK modtager i den forbindelse spørgsmål fra Optagelse om, hvorvidt det vurderes om ansøgeren har væsentligt forbedrede muligheder. SNUK tager en indledende drøftelse af, om de enkelte fakulteter oplever udfordringer med processen, og om der er behov for at drøfte processen med Optagelse.*

# Nyt fra Uddannelsesjura og Uddannelsesudvikling og –kvalitet 11.30-11.45

# Nyt fra fakulteterne 11.45-11.55

# Kommende møde

# Evt.